text: 200px сүйрік немесе стерлядь (acipenser ruthenus) бекіре тұқымдасына жататын балық, бекіре тұқымдастарының ішіндегі бірден-бір тұщы су балығы. оны каспий, азов, қара, ақ, баренц және кара теңіздерінен, сондай-ақ батыс сібір өзендерінен аулайды. орташа салмағы 250—800 г. тұрқы 100-125 см, салмағы 12-16 кг, тұмсығы сүйір. жұмыр денесінің сыртында қатарлы сүйекті ірі қабыршақтар бар, екі бүйірі тарақ тіс тәрізді ұсақ пластинкалы. сүйрік әдетте тұщы өзен суларын мекендейді. қара теңіз, балтық, каспий, ақ теңіздерде, еділ, обь өзендерінде, қазақстанда жайық, ертіс өзендері мен бұқтырма, зайсан көлінде бар. сүйріктің еуропа және сібірлік екі нәсілі болады. жыныстық жағынан еркегі 3-7, ұрғашысы 5-12 жылда жетіледі, 2-3 жылда бір рет ағыны қатты суларға уылдырық (4-137 мың, диаметрі мм) шашады. уылдырығы 6-11 тәулікте жамып жетіледі, 22 жылға дейін өмір сүреді. сүйріктің негізгі қорегі омыртқасыз жәндіктер, насекомдардың (хирономид т.б.) личинкалары. қыс айларында қоректенбейді, су түбіндегі шұңқырларда қыстайды. кәсіпті маңызы зор, еті дәмді, майлылығы 5,6-6,4%. қоры азайып қалғандықтан соңғы жылдары сүйрік жасанды су тоғандарында қортпамен будандастырып қолдан өсіріледі.